Abdur-rahman ibn abubakar atiku An haife shi ne a Wurno a cikin shekara 1828 ko 1829.Kalifa Abdurrahman yana cikin Kalifofin a tarihin Sokoto wanda labarin shi ya samu tsaiko da rashin fahimta. Yazo daga bakin turawa wa inda suka karance shi cewa lokacin Kalifa Abdurrahman, lokaci ne na yaki, zalinci da azaba. Jin hakan yasa mafi yawan mutane suke danganta Kalifa Abdurrahman a matsayin wanda ya gaza ko kuma wanda ba’a sani ba a cikin Kalifofi. An samu rashin daidaito akan takamaiman malamin da ya fara karantar da Kalifa abdurrahman a farkon rayuwarsa. Amma anfi ganin cewa mahaifinsa shine farkon malaminsa. Sannan kuma da mahaifiyarsa. Daga bisani yayi karatu a karkashin lokacin Kalifa bello. Inda wa innan malaman suke a sokoto, salame da wurno. An rawaito cewa Kalifa abdurrahman ya iya karatun kur’ani a kankanin shekarun sa. Rasuwatr Kalifa umar ta bada damar nada wani Kalifa kamar yadda musulunci ya tanada. Duba da cewa lokacin, lokacin yaki ne wannan dalilin yasa ba’a tsaya yin tanaji da akayi mai tsawo ba wajen zaben Kalifa, inda aka kira, abdurrahman da daniya ibn rufa’i. Inda daniya da karshe yayi ma abdurrahman mubaya’a.